217.04 REGOLAMENTI DWAR L-IMMIGRAZZJONI L-AVVIŻ LEGALI 205 tal-2004, kif emendat bl-Avviżi Legali 307 u 426 tal-2012. L-AVVIŻ LEGALI 205 tal-2004, kif emendat bl-Avviżi Legali 307 u 426 tal-2012. TAQSIMA I Preliminari 1. Titolu u bidu fis-seħħ. (1) It-titolu ta’ dawn ir-regolamenti hu Regolamenti dwar l-Immigrazzjoni. (2) Dawn ir-regolamenti għandhom jidħlu fis-seħħ fl-1 ta’ Mejju, 2004, ħlief għar-regolament 12(3) li għandu jidħol fis-seħħ f’dik id-data jew f’dawk id-dati li l-Ministru jista’ b’avviż fil-Gazzetta jistabbilixxi. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- "aġenzija ta’ l-impjieg " tfisser l-aġenzija pubblika dwar is-servizz ta’ l-impieg stabbilita taħt l-Att dwar is-Servizzi ta’ Impjieg u Taħriġ; "l-Att " tfisser l-Att dwar l-Immigrazzjoni; Kap. 217. Kap. 217. "ċittadin Malti" tfisser kull persuna meqjusa li hi ċittadin ta’ Malta taħt il-Kostituzzjoni ta’ Malta u kull liġi oħra li tista’ tkun fis-seħħ; "ċittadin ta’ pajjiż terz " tfisser persuna li ma tkunx ċittadin ta’ l-Unjoni; "ċittadin ta’ l-Unjoni " tfisser ċittadin ta’ xi Stat Membru u tinkludi ċittadini Maltin fejn ir-rabta tal-kliem tkun hekk teħtieġ; "dipendent" fir-rigward ta’ persuna oħra tfisser - (a) għal dritt ta’ residenza - (i) żewġ jew mart dik il-persuna u d-dixxendenti tagħhom taħt l-età ta’ wieħed u għoxrin sena jew li jkunu jiddependu minnhom; (ii) l-axxendenti tiegħu u dawk ta’ żewġ jew mart dik il-persuna li jiddependu minnhom; (b) għal dritt ta’ impjieg- (i) żewġ jew mart dik il-persuna; (ii) uliedhom taħt l-età ta’ wieħed u għoxrin sena jew li jiddependu minnu jew minnha; "dokument għal residenza " tinkludi permess maħruġ taħt l-artikolu 4A ta’ l-Att għal dipendenti ta’ ċittadini ta’ l-Unjoni, li mhumiex huma stess ċittadini ta’ l-Unjoni, u b’mod partikolari tinkludi awtorizzazzjoni ta’ kull tip, temporanja jew le, jew kemm jekk mogħti biskop speċjali jew adhoc, li tagħti d-dritt ta’ residenza fit-territorju ta’ Malta; "dokument ta’ identifikazzjoni " tinkludi passaport validu, karta ta’ l-identità, dokument ta’ l-ivjaġġar jew dokument ieħor xieraq kif il-Ministru jista’, b’avviż fil-Gazzetta, jistabbilixxi bħala tali għall-finijiet ta’ dawn ir-regolamenti; "dokument ta’ l-ivvjaġġar " tfisser dak id-dokument li jagħti d-dritt li d-detentur li jaqsampost fejn taqsam il-fruntiera; " il-Ftehim tax-Schengen " għandha l-istess tifsira bħal dik ta’ " Ftehim dwar Fruntiera " kif imfissra fl-Att u "Schengen" għandha tiftiehem skondhekk; "Istruzzjonijiet Konsulari Komuni " tfisser l-"Istruzzjonijiet Konsulari Komuni dwar viżi għall-missjonijiet diplomatiċi u l-postijiet konsulari tal-Partijiet li Jagħmlu Kuntratt għal Konvenzjoni tax-Schengen" maħruġin mill-Unjoni Ewropea u kif imfissra fl-Att dwar l-Unjoni Ewropea; Kap. 460. Kap. 460. "liċenza " tfisser dik il-liċenza ta’ l-impjieg kif jinħtieġ għad-detentur tagħha biex jaħdem bħala persuna impjegata jew biex iwettaq xi attività ekonomika oħra f’Malta; "pajjiż terz " tfisser kull stat minbarra Malta jew xi Stat Membru ieħor; " permess għal residenza " tinkludi permess maħruġ taħt l-artikolu 4A ta’ l-Att, u b’mod partikolari tinkludi awtorizzazzjoni ta’ kull tip, temporanja jew le, jew kemm jekk mogħtija bi skop speċjali jew adhoc, li tagħti d-dritt ta’ residenza lil ċittadin ta’ l-Unjoni fit-territorju ta’ Malta; "permess uniformi għal residenza " tfisser permess maħruġ taħt l-artikolu 4A ta’ l-Att, u b’mod partikolari tfisser awtorizzazzjoni ta’ kull xorta li tagħti d-dritt ta’ residenza fit-territorju ta’ Malta lil ċittadin ta’ pajjiż terz li ma jkunx dipendent ta’ ċittadin ta’ l-Unjoni. Din id-definizzjoni ma tinkludix permess temporanju għal residenza f’Malta għall-iskop ta’ l-ipproċessar ta’ applikazzjoni għall-asil jew applikazzjoni għal permess uniformi għal residenza; "persuna li ma titħalliex tidħol " tfisser persuna illi fl-opinjoni ta’ l-Uffiċjal Prinċipali ta’ l-Immigrazzjoni għandha tinżamm milli taqsam post fejn taqsam il-fruntiera; "post fejn taqsam il-fruntiera " , sakemm mhux provdut mod ieħor minn jew skond dawn ir-regolamenti, tfisser kull post li taqsam bejn stati, u "verifika fuq il-fruntiera" tfisser verifika magħmula f’dak il-post fejn taqsam il-fruntiera bħala reazzjoni esklużivament għall-intenzjoni ta’ xi ħadd li jaqsam dak il-post fejn taqsam il-fruntiera; " Stat Membru " għandha l-istess tifsira bħal dik ta’ "Stat tal-Ftehim" kif imfissra fl-Att; "viża " tfisser awtorizzazzjoni maħruġa skond ma hemm fl-artikolu 8 ta’ l-Att għall-iskop ta’ dawn ir-regolamenti. TAQSIMA II* <footer >-2127290743</footer> Dħul, Moviment Liberu u drittijiet konnessi ta’ ċittadini ta’ l-Unjoni u d-dipendenti tagħhom 3. (1) Bla ħsara għad-disposizzjonijiet ta’ dawn ir-regolamenti, ċittadin ta’ l-Unjoni għandu jkollu d-dritt li jidħol, joqgħod u jirrisjedi f’Malta, ifittex u jibda impjieg jew xogħol għal rasu fil-pajjiż, u dawk id-drittijiet għandhom, bla ħsara għad-disposizzjonijiet ta’ dawn ir-regolamenti, ikunu japplikaw ukoll għad-dipendenti tagħhom. (2) Bla ħsara għal-limitazzjonijiet ġustifikati minħabba fil-policy pubblika, is-sigurtà pubblika jew is-saħħa pubblika, ċittadin ta’ l-Unjoni għandu jkollu d-dritt, li jidħolu joħroġ sempliċement billi juri dokument ta’ identifikazzjoni validu u jkollu libertà ta’ moviment f’Malta għal perijodu ta’ tliet xhur, li jibda għaddej fid-data tad-dħul tiegħu, jew kull perijodu ieħor li jista’ jiġi preskritt: Iżda, meta jkun biħsiebu jirrisjedi għal perijodu itwal, huwa għandu japplika u jingħata permess għal residenza kif imniżżel f’dawn ir-regolamenti. (3) Il-perijodu ta’ tliet xhur imsemmi fis-sub regolament ta’ qabel jista’ jiġi estiż għal sitt xhur f’każ ta’ persuna lituri evidenza li, bla ħsara għad-disposizzjonijiet ta’ dawn ir-regolamenti, b’mod ġenwin tkun qed tfittex xogħol u ġenwinament i kollha tama raġonevoli lissi bimpjieg sal-aħħar ta’ dak il-perijodu ta’ sitt xhur. (4) L-Uffiċjal Prinċipali ta’ l-Immigrazzjoni ma għandux jiċħad id-dħul f’Malta, lanqas ma għandu jiċħad li joħroġ jew iġedded permess għal residenza jew dokument ieħor għal residenza, jew xibolla jew viża, skond il-każ, li l-persuni msemmija skonddin fit-Taqsima għandhom id-dritt li jkollhom, u lanqas ma għandu jneħħi dawn il-persuni, ħlief meta dik iċ-ċaħda jew tneħħija hija ġġustifikata minħabba fil-policy pubblika, is-sigurtà pubblika jew is-saħħa pubblika. (5) Meta tittieħed azzjoni skond is-subregolament ta’ qabel, dik iċ-ċaħda jew tneħħija għandha tkun ibbażata biss fuq l-imġieba personali ta’ l-individwu involut, u jekk dik il-persuna tkun qattin stabet ħatja kriminalment ma għandux fih innifsu jkun ir-raġuni li dwarha jittieħdu dawk il-miżuri. (6) L-għeluq iż-żmien tad-dokument ta’ identifikazzjoni li ċittadin ta’ l-Unjoni u d-dipendenti tiegħu jużaw biex jidħlu Malta u n-nuqqas ta’ dawk il-persuni li jiksbu permess għal residenza jew dokument għal residenza skond il-każ, ma għandu, lanqas fih innifsu, jiġġustifika t-tneħħija minn Malta. (7) Meta l-Uffiċjal Prinċipali ta’ l-Immigrazzjoni jiċħad id-dħul jew jiċħad li joħroġ l-ewwel permess għal residenza lil xi ċittadin ta’ l-Unjoni għal raġunijiet ta’ saħħa pubblika, tista’ ssir biss referenza għall-mardu għad-diżabilitajiet imsemmija f’xi regolament magħmul taħt l-artikoli 44 u, jew, 50 ta’ l-Ordinanza dwar it-Tħaris mill-Mard. Dak il-mard jew diżabilitajiet li jitfaċċaw wara li joħroġ l-ewwel permess għal residenza ma għandhomx, waħedhom, jiġġustifikaw iċ-ċaħda li jġġedded il-permess għal residenza jew tneħħija minn Malta. 4. Dritt għal residenza. (1) Kull ċittadin ta’ l-Unjoni jista’ jirrisjedi f’Malta imma meta dik ir-residenza tkun ser taqbeż il-perijodu msemmi fir-regolament 3(2), jew meta, matul il-perijodu ta’ sitt xhur imsemmi fir-regolament 3(3), dak iċ-ċittadin jibda’ impjieg, huwa għandu japplika għal permess u l-Uffiċjal Prinċipali ta’ l-Immigrazzjoni għandu, bla ħsara għad-disposizzjonijiet ta’ dawn ir-regolamenti, joħroġ li ċ-ċittadin u, fejn applikabbli, li d-dipendenti tiegħu, permess għal residenza jew dokument għal residenza. (2) Sakemm ma jkunx ipprovdut xort’oħra f’dan ir-regolament, permess għal residenza għandu jkun validu għal perijodu ta’ ħames snin mid-data tal-ħruġ u għandu, f’ċirkostanzi normali, jiġġedded awtomatikament. (3) Waqfien mir-residenza li ma jaqbiżx is-sitt xhur konsekuttivi u assenza minħabba f’xi servizz militari ma għandhomx jolqtu l-validità tal-permess għal residenza. (4) Mingħajr preġudizzju għal xi drittijiet li d-dipendenti jistgħu jgawdu skond dawn ir-regolamenti, huma għandu jkollhom id-dritt ta’ residenza f’Malta biss sakemm jibqa’ d-dritt ta’ residenza taċ-ċittadin ta’ l-Unjoni u jibqgħu jeżistu l-kondizzjonijiet hemm imsemmija. (5) L-Uffiċjal Prinċipali ta’ l-Immigrazzjoni għandu jiffaċilita d-dħul ta’ membru tal-familja jekk din il-persuna tkun tiddependi ekonomikament miċ-ċittadin ta’ l-Unjoni jew tgħix miegħu fil-pajjiż fejn kienu jirrisjedu qabel ma ġew Malta. (6) Permess għal residenza u, jew, dokument għal residenza għandhom jispeċifikaw jekk ir-residenza tkunx ittieħdet għal skop ta’ żjara għal żmien twil jew permanenti f’Malta, għal xogħol, studju jew xi skop ieħor. (7) Kull meta persuna tixtieq tbiddel l-iskop li għalih permess għal residenza u, jew, dokument għal residenza jkun inħareġ, hija għandha tapplika lill-Uffiċjal Prinċipali ta’ l-Immigrazzjoni, u dan l-Uffiċjal għandu, bla ħsara għad-disposizzjonijiet ta’ dawn ir-regolamenti b’mod partikolari dawk li għandhom x’jaqsmu max-xogħol, joħroġ permess għal residenza u, jew dokument għal residenza ġdid. (8) Kap. 246. Kap. 246. Id-disposizzjonijiet ta’ dawn ir-regolamenti għandhom ikunu bla ħsara għad-disposizzjonijiet ta’ xi liġi li tirregola l-akkwist ta’ proprjetà f’Malta minn ċittadini mhux Maltin u permess għal residenza jew dokument għal residenza ma għandux, waħdu, jagħti d-dritt li d-detentur tiegħu li jakkwista jew ikollu proprjetà f’Malta iżjed minn dak li hu regolat bl-Att dwar l-Akkwist ta’ Proprjetà Immobbli minn Persuni mhux Residenti. 5. Residenza u impjieg. (1) Meta ċittadin ta’ l-Unjoni ikun irid jibdaimpjieg (hawn taħt imsemmi bħala "il-ħaddiem") ebda impjieg bħal dak ma jista’ jinbeda sakemm, flimkien ma’ permess għal residenza, ma tkunx inħar ġet liċenza, iżda dik il-liċenza ma għandhiex, bla ħsara għal dak li hawn f’dan is-subregolament, tinżamm. (2) Id-disposizzjonijiet ta’ dawn ir-regolamenti huma mingħajr preġudizzju għal xi restrizzjonijiet fuq l-impjiegi minħabba ċ-ċittadinanza f’dawk is-setturi tas-Servizz Pubbliku li huma miftuħin biss għal ċittadini Maltin. (3) Meta ċittadin ta’ l-Unjoni huwa ħaddiem li jeżerċita attività bħala persuna impjegata f’Malta, id-dipendenti tiegħu għandhom, ukoll jekk huma ċittadini ta’ pajjiż terz, ikollhom id-dritt li jistabbilixxu ruħhom mal-ħaddiem, u għal dawn il-finijiet, dawn għandu jinħarġilhom permess għal residenza jew dokument għal residenza skond il-każ, taħt l-istess drittijiet u kondizzjonijiet bħall-permess għal residenza li kellha l-persuna li tagħha huma dipendenti, inkluż id-dritt li jibdew attività bħala persuna impjegata f’Malta iżda l-ħaddiem għandu jkollu disponibbli għad-dipendenti tiegħu, akkomodazzjoni meqjusa bħala normali għall-ħaddiema Maltin. (4) Id-dritt għall-permess għal residenza u, jew, dokument għal residenza għall-iskop ta’ impjieg għandu jkun ippruvat kif ġej: (a) mill-ħaddiem: (i) meta juri dokument ta’ identifikazzjoni validu li bih iċ-ċittadin ta’ l-Unjoni jkun daħal Malta; u (ii) meta juri l-liċenza; (b) mid-dipendenti: (i) dokument ta’ identifikazzjoni validu; u (ii) viża, jekk id-dipendenti jkunu ċittadini ta’ stat li ċ-ċittadini tiegħu jinħtieġ li jkollhom viża meta jaqsmu post fejn taqsam il-fruntiera; u (iii) dokument maħruġ minn awtorità kompetenti ta’ l-istat ta’ l-oriġini jew ta’ l-istat mnejn ikunu ġew dawk id-dipendenti, li jġib prova tar-relazzjoni tagħhom mal-ħaddiem; u (iv) dokument maħruġ mill-awtori ta’ kompetenti ta’ l-istat ta’ l-oriġini jew ta’ l-istat mnejn ġew id-dipendenti li juri li huma jiddependu mill-ħaddiem jew li huma jkunu jgħixu miegħu f’dak il-pajjiż. (5) Ċittadin ta’ l-Unjoni li jidħol Malta biex jaħdem u li, wara li kien ingħata permess għal residenza, ikun impjegat f’Malta għandu, bla ħsara għad-disposizzjonijiet ta’ dan ir-regolament li ġejjin, ikun meqjus li għandu status ta’ residenza sakemm ma jispiċċax volontarjament bla impjieg: Iżda meta il-ħaddiem impjegat f’Malta għandu r-residenza tiegħu fi Stat Membru li mhuwiex Malta, u jerġa’ lura f’dak l-istat ta’ mill-anqas darba fil-ġimgħa, dan għandu jinħariġlu permess għal residenza speċjali validu għal ħames snin u li jkun jiġġedded awtomatikament. (6) Ir-residenza tista’ tiġi revokata meta l-ħaddiem ikun ġie bla xogħol b’mod volontarju u dik ir-revoka tista’ tiġi estiża għad-dipendenti tiegħu skond il-każ. (7) Il-Ministru responsabbli għall-impjieg, jista’, b’Ordni, u fuq il-parir ta’ aġenzija ta’ l-impjieg, jindika li fl-opinjoni tiegħu l-għoti ta’ liċenza lil ċittadin ta’ l-Unjoni u, jew, li d-dipendenti tiegħu f’settur jew okkupazzjoni partikolari joħloq jew jista’ joħloq tfixkil fis-suq tax-xogħol li jista’ jhedded b’mod serju l-livell ta’ għixien jew il-livell ta’ impjieg. (8) L.S.343.23 Għall-fini tas-sub regolament (7), b’mod partikolari sabiex l-aġenzija ta’ l-impjieg tissorvelja s-suq tax-xogħol, kull persuna li timpjega ħaddiem għandha tħares ir-Regolamenti fuq id-Dokumentazzjoni dwar Ħaddiema li Jibdew jew Itemm u Impjieg, kemm fil-bidu kif ukoll fit-tmiem ta’ dak l-impjieg. (9) Min jimpjega ħaddiem bla li ċenza ikun ħati ta’ reat skond l-Att. 6. Impjieg u ċirkostanzi speċjali. Emendat: A.L.307 tal-2012. (1) Fejn, skond dawn ir-regolamenti, permess għal residenza jinħareġ għal skop ta’ xogħol, dan il-permess għal residenza ma jistax jiġi rtirat biss minħabba li l-ħaddiem ma jkunx għadu jaħdem, jew minħabba li ma jistax jaħdem temporanjament b’riżultat ta’ mard jew xi inċident jew minħabba li hubla xogħol b’mod involontarju, meta dan jiġi konfermat b’mod korrett mill-aġenzija ta’ l-impjieg: Iżda, jekk ikunilubla xogħol b’mod involontarju għall-aktar minn tnax-il xahar konsekuttivi fid-data ta’ l-ewwel tiġdid, il-perijodu ta’ residenza ta’ wara jista’ jkun ristrett għall-perijodu ta’ mhux anqas minn tnax-il xahar fuq il-parir ta’ l-aġenzija ta’ l-impjieg. (2) Ċittadin ta’ l-Unjoni li jidħol Malta biex jibda impjieg għall-perijodu ta’ bejn tlieta u tnax-il xahar u li jkunhekk impjegat minn min iħaddem f’Malta jew jaħdem ma’ persuna li tkun legalment tipprovdi s-servizzi tagħha f’Malta, għandu d-dritt japplika għal permess għal residenza li l-validità tiegħu jkun limitat għall-perijodu kemm l-impjieg ikun mistenni li jdum. (3) Permess għal residenza jinħareġ bl-istess mod għal ħaddiem ta’ l-istaġun impjegat għal perijodu ta’ aktar minn tliet xhur għalkemm ikun mistenni li jdum ix-xogħol ta’ l-istaġun. Il-perijodu ta’ l-impjieg għandu jintwera fil-liċenza. (4) Ċittadin ta’ l-Unjoni li jidħol Malta biex jibda impjieg ta’ tliet xhur jew anqas, sew jekk ta’ l-istaġun sew jekk le, ma jkollux dritt għal permess għal residenza iżda jista’ jibqa’ Malta sakemm idum il-perijodu tax-xogħol tiegħu abbażi ta’ liċenza. (5) Bla ħsara għad-disposizzjonijiet tar-regolament 3, il-fatt li jkunu ntemmew il-formalitajiet biex jingħata permess għal residenza ma għandux ifixkel il-bidu immedjat ta’ impjieg taħt kuntratt li jkun ġie magħmul legalment minn applikanti li għandhom id-dritt li jibdew impjieg f’Malta sakemm ikunu f’pussess ta’ liċenza. (6) Bla ħsara għad-disposizzjonijiet ta’ dan ir-regolament, ċittadin ta’ l-Unjoni li ħadem f’Malta bħala persuna impjegata kif previst fir-regolamenti 4 u 5, għandu jkollu d-dritt li jibqa’ b’mod permanenti f’Malta jekk - (a) fiż-żmien tat-tmiem ta’ l-impjieg tiegħu kien laħaq l-età li jkollu jirtira, kien impjegat għal mill-anqas tnax-il xahar qabel dik id-data u kien irrisjeda b’mod kontinwu f’Malta għal aktar minn tliet snin; jew (b) jieqaf jaħdem bħala persuna impjegata bħala riżultat ta’ inkapaċità permanenti li jaħdem, wara li kien irrisjeda f’Malta b’mod kontinwu għal aktar minn sentejn, iżda l-perijodu ta’ residenza minimu meħtieġ ma għandux japplika jekk dik l-inkapaċità hija r-riżultat ta’ inċident fuq ix-xogħol jew ta’ mard ikkaġunat minn ċertu xogħol li jagħtih id-dritt għall-pensjoni li għaliha tkun għalkollox jew f’parti responsabbli istituzzjoni jew korp f’Malta; jew (ċ) wara li jkun waqaf jaħdem bħala persuna impjegata wara tliet snin ta’ impjieg u residenza kontinwa f’Malta, jaħdem bħala persuna impjegata f’xi Stat Membru ieħor filwaqt li jżomm ir-residenza tiegħu f’Malta, fejn jirritorna, ta’ l-anqas darba fil-ġimgħa. (7) Perijodi ta’ impjieg i mtemma fiċ-ċirkostanzi msemmija fis-sub regolament (6)(ċ) fi Stat Membru ieħor għandhom ikunu meqjusa li kienu mtemma f’Malta għall-finijiet ta’ intitolament għad-drittijiet imsemmija fis-sub regolament (6)(a) u (b Perijodi ta’ impjieg i mtemma fiċ-ċirkostanzi msemmija fis-sub regolament (6)(ċ) fi Stat Membru ieħor għandhom ikunu meqjusa li kienu mtemma f’Malta għall-finijiet ta’ intitolament għad-drittijiet imsemmija fis-sub regolament (6)(a). (8) Il-kondizzjonijiet tat-tul ta’ residenza u ta’ l-impjieg i msemmija fis-sub regolament (6)(a) u l-kondizzjoni tat-tul tar-residenza msemmija fis-sub regolament (6) (bIl-kondizzjonijiet tat-tul ta’ residenza u ta’ l-impjieg i msemmija fis-sub regolament (6)(a), ma għandhomx japplikaw jekk ir-raġel jew il-mara ta’ dik il-persuna huwa ċittadin Malti jew ikun tilefiċ-ċittadinanza Maltija minħabba ż-/wieġ tiegħu jew tagħha. (9) Perijodi li wieħed jagħmel mingħajr xogħol b’mod involontarju, reġistrati kif imiss mill-aġenzija ta’ l-impjieg u assenzi minħabba f’mard jew xi inċident għandhom ikunu meqjusa bħala perijodi ta’ impjieg skond it-tifsira mogħtija fis-sub regolament (6). (10) Id-dipendenti tal-persuna imsemmija fis-sub regolament (6), u li qegħdin jirrisjedu magħha f’Malta ikollhom ukoll id-dritt li jibqgħu f’Malta b’mod permanenti jekk dik il-persuna tkun kisbet id-dritt li tibqa’ Malta skond id-disposizzjonijiet ta’ dan ir-regolament u d-drittijiet ta’ dawk id-dipendenti jibqgħu ukoll jeżistu wara mewtha: Iżda jekk dik il-persuna tmut filwaqt li tkun impjegata qabel ma tkun kisbet id-dritt li tibqa’ f’Malta b’mod permanenti, d-dipendenti għandhom id-dritt jibqgħu Malta b’mod permanenti sakemm jew: (i) dik il-persuna kienet, fid-data tal-mewt tagħha, tirrisjedi f’Malta b’mod kontinwu għal mill-anqas sentejn; jew (ii) il-mewt tagħha irriżulta minn inċident fuq ix-xogħol jew minn mard ikkaġunat fuq ix-xogħol; jew (iii) il-konjuġi li baqa’ ħajikun ċittadin Malti jew ikun tilefiċ-ċittadinanza Maltija minħabba biss fiż-/wieġ tiegħu jew tagħha ma’ dik il-persuna. (11) Dawk il-persuni li bis-saħħa ta’ dan ir-regolament għandhom id-dritt li jibgħu Malta b’mod permanenti għandhom id-dritt għal permess għal residenza u, jew, dokument għal residenza li għandu jkun validu għal ħames snin u dak il-permess u, jew dokument ikun jista’ jiġġedded awtomatikament. Perijodi li fihom persuni ma jirrisjedux li ma jeċċedux is-sitt xhur konsekuttivi ma għandhomx jolqtu l-validità tal-permess għal residenza u, jew, tad-dokument għal residenza. (12) Id-dritt li persuna tibqa’ f’Malta b’mod permanenti kif imsemmi fis-sub regolament (6)(a) u (bId-dritt li persuna tibqa’ f’Malta b’mod permanenti kif imsemmi fis-sub regolament (6)(a) u fis-sub regolament (10) jista’ jkun eżerċitat f’kull waqt matul is-sentejn mill-bidu taż-żmien li fih il-persuna intitolata għal dan id-dritt issirhekk intitolata. Matul dak il-perijodu l-persuna intitolata tista’ titlaq minn Malta mingħajr preġudizzju għal dak id-dritt. (13) Il-kontinwità ta’ residenza kif provdut dwarha fis-sub regolament (6) u fil-proviso għas-sub regolament (10) tista’ tkun ipprovata bil-permess għal residenza u, jew, dokument għal residenza maħruġ skond is-sub regolament (11). Din ma għandhiex tkun milquta minn assenzi temporanji li ma jammontawx b’kollox għal aktar minn tliet xhur fis-sena, lanqas minn assenzi itwal minħabba f’konformità ma’ l-obbligi tas-servizz militari. (14) L-Uffiċjal Prinċipali ta’ l-Immigrazzjoni għandu jiffaċilita d-dħul mill-ġdid f’Malta ta’ ħaddiema li jkunu telqu minn Malta wara li kienu impjegati u kienu jirrisjedu f’Malta għall-perijodu twilu li jkunu jixtiequ jerġgħu lura Malta wara li jkunu rtiraw jew saru inkapaċi għax-xogħol b’mod permanenti. 7. Minn jaħdem għal rasu, persuni li jistabbilixxu ruħhom u jipprovdu jew jirċievu servizzi. (1) Mingħajr preġudizzju għar-regolament 3 u bla ħsara għal kull restrizzjoni jew kondizzjoni li jistgħu jkunu imposti b’dawn irregolament i- (a) kull ċittadin ta’ l-Unjoni jista’ jidħol Malta biex jistabbilixxi lil u nnifsu f’Malta sabiex jagħmel attivitajiet bħala persuna impjegata għal rasha, sabiex jipprovdi servizzi f’Malta, jew biex jirċievi servizzi; u (b) id-dipendenti għandhom ikollhom l-istess drittijiet daqs ta’ dak iċ-ċittadin, mingħajr preġudizzju għall-ħtieġa li dawk id-dipendenti jistgħu jinħtieġu li jkollhom viża biex jidħlu ġewwa Malta. (2) L-Uffiċjal Prinċipali ta’ l-Immigrazzjoni għandu jiffaċilita d-dħul ta’ kull membru tal-familja ta’ ċittadin kif imsemmi fis-sub regolament (1), jekk dak il-membru tal-familja jkun ekonomikament jiddependi miċ-ċittadin ta’ l-Unjoni, jew mill-konjuġi tiegħu, jew kien qed igħix miegħu jew magħha fil-pajjiż ta’ l-oriġini. (3) Id-disposizzjonijiet tar-regolament 4), ughar-rigward ta’ persuni li jaħdmu għal rashom tar-regolament 6(1), għandhom ikunu japplikaw mutatis mutandis. (4) Id-dritt ta’ residenza għall-persuni li jipprovdu u jirċievu servizzi għandu jkun għall-istess perijodu daqs dak li matul u ikunu pprovdut i s-servizzi. Jekk il-perijodu li ma tulu s-servizzi jkunu pprovduti ikun ta’ iżjed minn tliet xhur, għandu jinħareġ permess għal residenza; meta l-perijodu mhuwiex iżjed minn tliet xhur, id-dokument ta’ identifikazzjoni li bih il-persuna involuta daħlet Malta għandu jkun biżżejjed biex ikopri ż-żjara tagħha. (5) Dokument għal residenza għandu jinħareġ għal dipendenti li mhumiex ċittadini ta’ l-Unjoni, u dak id-dokument għal residenza għandu jkollu l-istess validità daqs dak għal ċittadin ta’ l-Unjoni involut. (6) Applikant għall-permess ta’ residenza u, jew, dokument għal residenza, li jkun wieħed mill-persuni msemmija fis-sub regolament (1) għandu jippreżenta- (a) dokument ta’ identifikazzjoni validu, u, meta tkun meħtieġa viża skond is-sub regolament (1) għal dipendent, il-viża li biha jkun daħal Malta; u (b) prova li jaqa’ taħt waħda mill-kategoriji ta’ persuni msemmija f’dan ir-regolament. (7) Id-disposizzjonijiet tar-regolament 64) fuq id-dritt li persuna tibqa’ Malta b’mod permanenti għandhom japplikaw mutatis mutandis għal ċittadini ta’ l-Unjoni li jeżerċitaw attivitajiet bħala persuni li jaħdmu għal rashom f’Malta, u għad-dipendenti tagħhom. (8) Ebda ċittadin ta’ l-Unjoni jew dipendent tiegħu ma jista’ jeżerċita attivitajiet bħala persuna li taħdem għal rasha, kemm-il darba ma- (a) jkunx persuna bonafideli taħdem għal rasha; (b) joperax minn indirizz reġistrat u ma jkunx jissodisfa l-ħtiġiet l-oħra kollha li s-soltu jinħtieġ u minn ċittadin Malti li jaħdem għal rasu, inkluż dak kollu li għandu x’jaqsam ma’ reġistrazzjoni u taxxi; u (ċ) jkollux l-ħila li jmantni lilu nnifsu u lil dawk id-dipendenti li jistgħu jkunu qed jakkompanjawh. (9) Ir-regolamentimsemmija fir-regolament 5(8) għandhom japplikaw għal persuni li jaħdmu għal rashom u għal persuni li jipprovdu servizzi. 8. Id-dritt ta’ residenza għal studju. (1) Ċittadin ta’ l-Unjoni għandu d-dritt li jirrisjedi f’Malta għall-iskop li jaqbad kors ta’ edukazzjoni li jinkludi taħriġ vokazzjonali skond dan ir-regolament. (2) Mingħajr preġudizzju għall-ġeneralità tar-regolamenti 3 u 4, id-dritt ta’ residenza rikonoxxut bis-sub regolament (1) għandu jkun bla ħsara għall-kondizzjonijiet li ġejjin: (a) Kap. 327. Kap. 343. Kap. 327. Kap. 343. liċ-ċittadin ta’ l-Unjoni jkun reġistrat fi stabbiliment ta’ edukazzjoni rikonoxxut kif provdut fl-Att dwar l-Edukazzjoni jew fl-Att dwar is-Servizzi ta’ l-Impjieg u Taħriġ għall-iskop ewlieni li jsegwi fih kors ta’ edukazzjoni, inkluż kors ta’ taħriġ vokazzjonali; (b) li kemm hu kemm id-dipendenti tiegħu li huma intitolati li jakkompanjawh, kif imfisser fis-sub regolament (4), u li jkunu qed jakkompanjawh, ikunu koperti b’assigurazzjoni kontra l-mard għar-rigward tar-riskji kollha f’Malta; u (ċ) li jagħmel dikjarazzjoni tar-riżorsi tiegħu jew xort’oħra jagħti assigurazzjoni lill-Uffiċjal Prinċipali ta’ l-Immigrazzjoni li għandu riżorsi biżżejjed biex jevita milli jsir piż fuq is-sistema ta’ assistenza soċjali f’Malta waqt il-perijodu ta’ residenza tiegħu u tad-dipendenti tiegħu. (3) Ċittadin ta’ l-Unjoni li jkun qed jipprova jidħol Malta għall-finijiet ta’ dan ir-regolament għandu jagħti biżżejjed prova ta’ konformità mal-kondizzjonijiet preskritti f’dan ir-regolament lill-Uffiċjal Prinċipali ta’ l-Immigrazzjoni fil-ħin tad-dħul tiegħu f’Malta. (4) Bla ħsara għall-ġeneralità tad-disposizzjonijiet dwar ċittadini ta’ pajjiż terz, id-dipendenti ta’ l-istudent għandhom ikunu intitolati li jakkompanjawh, li jirrisjedu f’Malta u li jaqbdu attività ta’ impjieg jew ta’ impjieg għal rashom f’Malta, ukoll jekk mhumiex huma stess ċittadini ta’ l-Unjoni, b’dan iżda li għall-finijiet ta’ dan ir-regolament, il-kelma "dipendent" ma tinkludix l-axxendenti ta’ l-istudent jew tal-konjuġi tiegħu. (5) Id-drittijiet ta’ residenza rikonoxxuti jew li jistgħu jibbenefikaw minnhom taħt dan ir-regolament għandhom jibqgħu jgħoddu għall-perijodu tal-kors ta’ studju inkwistjoni u sakemm jibqgħu jeżistu l-kondizzjonijiet imsemmija f’dan ir-regolament. (6) Sakemm ma jkunx provdut xort’oħra f’dan ir-regolament, permess għal residenza, hekk kif jista’ jkun preskritt, maħruġwara applikazzjoni lil ċittadin ta’ l-Unjoni, għandu jkun limitat fiż-żmien għal: (a) il-kors ta’ studji partikolari, meta l-perijodu ta’ dak il-kors huiqsar minn sena waħda; jew (b) perijodu ta’ sena waħda fuq bażi li jista’ jiġġedded jekk il-kors ta’ studju jdum aktar. (7) Id-dipendenti tiegħu għandhom ikunu intitolati wkoll għal dak il-permess, iżda jekk ma jkunux ċittadini ta’ l-Unjoni, f’dak il-każ għandu jinħarġilhom dokument għal residenza li jkollu l-istess validità bħal dak maħruġ lil ċittadin ta’ l-Unjoni. (8) Id-dritt għal permess għal residenza u, jew, dokument għal residenza, meta dan ikun joħroġ joħroġ minn dan ir-regolament, għandu jintwera bil-mod li ġej: (a) għall-istudent: (i) dokument ta’ identifikazzjoni validu; (ii) prova li huwa kien ġie reġistrat fi stabbiliment ta’ edukazzjoni rikonoxxut għall-iskop ewlieni li jsegwi fih kors ta’ edukazzjoni inkluż kors ta’ taħriġ vokazzjonali; (iii) prova li huwa kopert b’assigurazzjoni kontra l-mard kif provdut fis-sub regolament (2)(b); (iv) dikjarazzjoni li għandu riżorsi biżżejjed kif imsemmi fis-sub regolament (2)(ċ); (b) għad-dipendenti tiegħu: (i) dokument ta’ identifikazzjoni validu; (ii) viża, jekk id-dipendenti ma jkunux ċittadini ta’ l-Unjoni iżda ta’ stat li ċ-ċittadini tiegħu jeħtieġu viża meta jaqsmu l-post fejn taqsam il-fruntiera; (iii) prova tar-relazzjoni ma’ l-istudent u, fejn applikabbli, tad-dipendenza minnu; (iv) prova li kull dipendent huwa kopert b’assigurazzjoni kontra l-mard kif provdut fis-sub regolament (2)(b); (v) dikjarazzjoni mill-istudent li għandu riżorsi biżżejjed kif imsemmi fis-sub regolament (2)(ċ). 9. Residenza għal perijodu twil ta’ żmien. (1) Ċittadin ta’ l-Unjoni u d-dipendenti tiegħu li ma jibbenefikawx b’mod ieħor mid-dritt ta’ residenza f’Malta taħt din fit-Taqsima għandu jkollhom id-dritt li jirrisjedu f’Malta skond id-disposizzjonijiet ta’ dan ir-regolament. (2) L-Uffiċjal Prinċipali ta’ l-Immigrazzjoni għandu joħroġ għall-persuni msemmija fis-sub regolament (1) permess għal residenza u, jew, dokument għal residenza validu għall-perijodu massimu ta’ ħames snin, li jiġġedded b’mod awtomatiku, sakemm iċ-ċittadin ta’ l-Unjoni u dawk id-dipendenti li jkunu qegħdin attwalment jakkompanjaw h- (a) ikunu koperti b’assigurazzjoni kontra l-mard għar-rigward tar-riskji kollha f’Malta; (b) ikollhom riżorsi biżżejjed kif provdut f’dan ir-regolament biex jevitaw milli jsiru piż fuq is-sistema ta’ assistenza soċjali f’Malta matul il-perijodu ta’ residenza tagħhom; u (ċ) jġibu prova ta’ dan, flimkien ma’ dokument ta’ identifikazzjoni validu u, fil-każ ta’ dipendenti li huma ċittadini ta’ pajjiż terz, viża valida, meta tiġi ppreżentata l-applikazzjoni għal permess għal residenza u, jew, għal dokument għal residenza. (3) Għall-finijiet tas-sub regolament (2)(b), ir-riżorsi msemmija f’dak il-paragrafu għandhom jitqiesu li huma biżżejjed jekk ikunu ogħla mil-livell tar-riżorsi indikat mill-Ministeru responsabbli għall-politika soċjali bħala l-mezzi minimi li jiddeterminaw l-għoti ta’ assistenza soċjali lil ċittadini Maltin, fejn jittieħdu konsiderazzjoni ċ-ċirkostanzi personali ta’ l-applikant u, fejn ikun xieraq, iċ-ċirkostanzi personali tad-dipendenti li jkunu qegħdin jakkompanjawh. Jekk dan il-kriterju ma jistax ikun applikat, dawk ir-riżorsi għandhom jitqiesu li huma suffiċjenti jekk ikunu ogħla mil-livell tal-pensjoni tas-sigurtà soċjali nazzjonali minima mħallsa mill-Gvern ta’ Malta fiż-żmien ta’ l-applikazzjoni. (4) Bla ħsara għad-disposizzjonijiet ta’ dan ir-regolament, id-dipendenti għandu, irrispettivament miċ-ċittadinanza tagħhom, ikollhom id-dritt li jistabbilixxu ruħhom f’Malta ma’ dak iċ-ċittadin ta’ l-Unjoni li jkun intitolat li jirrisjedi f’Malta taħt id-disposizzjonijiet ta’ dan ir-regolament. (5) Id-drittijiet ta’ residenza rikonoxxuti jew li jistgħu jiġu gawduti taħt dan ir-regolament għandhom ikomplu għad dejin sakemm ikomplu jeżistu il-kondizzjonijiet imsemmija f’dan ir-regolament. (6) Id-disposizzjonijiet tar-regolament 4(2),) għandhom japplikaw mutatis mutandis. Madankollu l-permess jista’ jerġa’ jkun konfermat fi tmiem l-ewwel sentejn ta’ residenza. (7) Bla ħsara għad-disposizzjonijiet preċedenti ta’ dan ir-regolament u tar-regolament 3, id-dipendenti ta’ ċittadin ta’ l-Unjoni għandhom ikunu intitolati li jieħdu xi attività ta’ impjieg jew ta’ impjieg għal rashom f’Malta, ukoll jekk mhumiex huma stess ċittadini ta’ l-Unjoni, taħt l-istess kondizzjonijiet applikabbli għal dawk iċ-ċittadini. (8) L-Uffiċjal Prinċipali ta’ l-Immigrazzjoni għandu jiffaċilita d-dħul ta’ xi membru tal-familja ta’ ċittadin imsemmi fis-sub regolament (1), jekk dak il-membru tal-familja jkun ekonomikament jiddependi miċ-ċittadin ta’ l-Unjoni, jew il-konjuġi tiegħu, jew kien qiegħed igħix miegħu fil-pajjiż ta’ l-oriġini. 10. Ħruġ u tiġdid ta’ permessi u dokumenti oħra. (1) L-Uffiċjal Prinċipali ta’ l-Immigrazzjoni għandu jieħu deċiżjoni dwar jekk għandux jagħti jew jiċħad l-ewwel permess għal residenza, jew jekk għandu xi ġedded dak l-istess permess, malajr kemm jista’ jkunu f’kull każ mhux aktar tard minn sitt xhur mid-data ta’ l-applikazzjoni għall-permess. Il-persuna involuta għandha titħalla tibqa’ f’Malta b’mod temporanju sakemm tittieħed deċiżjoni fuq jekk din l-applikazzjoni għandhiex tingħata jew tiġi miċħuda. (2) Meta jkun hekk meħtieġ, l-Uffiċjal Prinċipali ta’ l-Immigrazzjoni jista’ jitlob minn Stat Membru, sew jekk ikun stat ta’ l-oriġini ta’ l-applikant jew xi Stat Membru ieħor, informazzjoni fuq kull fedina penali jew ċertifikat ta’ kondotta ta’ l-applikant. (3) Meta l-informazzjoni msemmija fis-sub regolament ta’ qabel tkun mitluba mingħand l-awtorità kompetenti ta’ Malta minn Stat Membru ieħor, l-awtorità kompetenti għandha tagħti risposta fi żmien xahrejn minn meta tkun irċeviet it-talba. (4) Meta applikazzjoni tiġi miċħuda, il-persuna involuta għandha, sakemm dan ma jmurx kontra l-interess tas-sigurtà ta’ Malta, tkun informata bir-raġunijiet ta’ policy pubblika, sigurtà pubblika, jew saħħa pubblika li fuqhom tkun ibbażata d-deċiżjoni meħuda fil-każ tagħha. (5) Il-persuna involuta għandha tkun notifikata uffiċjalment b’kull deċiżjoni li tiċħad il-ħruġ jew it-tiġdid ta’ permess għal residenza jew b’deċiżjoni biex titneħħa minn Malta, u f’dak il-każ, l-individwu għandu jkun mitlub jitlaq minn Malta. (6) Il-perijodu mogħti biex titlaq minn Malta għandu jkun imsemmi f’dak l-avviż iżda ħlief f’każi ta’ urġenza, dan il-perijodu ma għandux ikun ta’ anqas minn ħmis tax-iljum jekk il-persuna involuta ma kenitx ingħatat permess għal residenza u ta’ mhux anqas minn xahar f’kull każ ieħor. TAQSIMA III Drittijiet ta’ Ċittadini ta’ Pajjiż Terz 11. (1) Bla ħsara għad-disposizzjonijiet ta’ l-artikolu 6 ta’ l-Att u għad-disposizzjonijiet li ġejjin ta’ dan ir-regolament, ċittadin ta’ pajjiż terz jista’ jitħalla jidħol Malta għal żjara li l-perijodu tagħha ma jeċċediex it-tliet xhur sakemm- (a) ikollu passaport validu; (b) ikollu viża valida, kif meħtieġ mill-Istruzzjonijiet Konsulari Komuni; (ċ) jissottometti, qabel ma jidħol Malta, dokumenti li huma prova ta’ l-iskop u l-kondizzjonijiet taż-żjara ppjanata, skond ma japplika; (d) ikollu, ukoll jekk ikollu fil-pussess tiegħu viża valida, mezzi biżżejjed ta’ manteniment, kemm għall-perijodu taż-żjara ppjanata kif ukoll biex jerġa’ lura lejn il-pajjiż ta’ oriġini jew biex jivvjaġġa minn post għall-ieħor lejn stat terz li d-dħul tiegħu fih huwa garantit, jew ikun f’posizzjoni li jakkwista dawk il-mezzi b’mod legali; (e) ma jkunx ġie rappurtat bħala persuna li ma titħalliex tidħol; u (f) ma jkunx meqjus bħala theddida għall-policypubblika jew għas-sigurtà nazzjonali. (2) Jekk il-kondizzjonijiet kollha msemmija fis-sub regolament ta’ qabel dan ma jitwettqux, ċittadin ta’ pajjiż terz ma jitħalliex jidħol Malta ħlief meta- (a) l-Uffiċjal Prinċipali ta’ l-Immigrazzjoni jqies li jkun neċessarju li jdaħħlu għal raġunijiet umanitarji jew fl-interess nazzjonali jew biex jadempixxi l-obbligi internazzjonali tal-Gvern ta’ Malta; jew (b) ikollu permess uniformi għal residenza jew viża b’riferenza għal dħul mill-ġdid, jew it-tnejn li huma skond ma jkun meħtieġ, maħruġa minn Stat Membru, li f’dan il-każ, għandu jitħalla jidħol Malta għall-iskop uniku li jmur lejn xi post ieħor; jew (ċ) ikollu viża tax-Schengen hu udieħel Malta minn Stat fix-Schengen, iżda jekk ikun sejjer lura f’xi Stat fix-Schengen il-validità ta’ dik il-viża tkun tkopri l-perijodu li jkun seriqatta Malta u r-ritorn tiegħu fl-Istat fix-Schengen li minnu jkun wasal, jew meta ma jkunx ser jirritorna f’xi Stat fix-Schengen, ikollu biżżejjed mezzi u dokumenti biex ikopri l-perijodu li ser idum f’Malta u l-vjaġġ ta’ wara. (3) Ebda ħaġa f’din fit-Taqsima ma għandha tippreġudika l-applikazzjoni tad-disposizzjonijiet speċjali dwar id-drittijiet ta’ persuni skond mahemm regolat fl-Att dwar ir-Rifuġjati. (4) Ċittadin ta’ pajjiż terz li ma huwiex meħtieġ li jkollu viża skond id-disposizzjonijiet ta’ din fit-Taqsima għandu jkun intitolat li jidħol u li jkollu libertà ta’ moviment f’Malta għall-perijodu ta’ tliet xhur, iżda l-Uffiċjal Prinċipali ta’ l-Immigrazzjoni jista’ jestendi iż-żjara f’Malta ta’ dak iċ-ċittadin ta’ pajjiż terz għal iktar minn tliet xhur. (5) Id-disposizzjonijiet ta’ dawn ir-regolamenti huma bla preġudizzju għad-drittijiet ta’ ċittadini ta’ pajjiż terz taħt fit-Taqsima II ta’ dawn ir-regolamenti. (6) Ebda ħaġa f’dawn ir-regolamenti ma għandha tinftiehem bħala li tagħti lil xi persuna, li tkun persuna li ma titħalliex tidħol, id-dritt ta’ dħul. 12. Permessi uniformi għal residenza lil ċittadini ta’ pajjiż terz. (1) Ċittadin ta’ pajjiż terz għandu jkun intitolat biss li jirrisjedi f’Malta jekk jinħariġlu permess uniformi għal residenza għal skop speċifiku. (2) Id-disposizzjonijiet tas-sub regolament (1) ma għandhomx japplikaw għal ċittadin ta’ pajjiż terz li kien ingħata permess temporanju biex jirrisjedi f’Malta għall-fini ta’ l-ipproċessar ta’ applikazzjoni għal asil jew ta’ applikazzjoni għal permess uniformi għal residenza. (3) Mingħajr preġudizzju għar-regolament 7(3), id-disposizzjonijiet tar-regolamenti 5, 6, 8, 9 u 10 għandhom japplikaw mutatis mutandis għal din fit-Taqsima, hekk illi ċittadin ta’ pajjiż terz ma jistax japplika għal liċenza jew għal permess uniformi għal residenza għall-fini li jfittex jew jibda impjieg; lanqas ma jista’ japplika biex ibiddel in-natura tal-permess uniformi għal residenza f’wieħed li jawtorizzah li jfittex jew jibda impjieg, waqt li jkun diġà jinsab Malta, ħlief kif il-Ministru jista’ jordna f’ċirkostanzi eċċezzjonali. TAQSIMA IV Dokumenti ta’ l-Ivvjaġġar, Viżi u Verifiki fuq il-Fruntiera 13. Dokumenti ta’ identifikazzjoni. Emendat: A.L.426 tal-2012. Tis ta’ l-identifikazzjoni f’kull post fejn taqsam il-fruntiera, bla ħsara għad-dispożizzjonijiet ta’ dawn ir-regolamenti, issir permezz ta’ passaport, dokument ta’ identifikazzjoni legalment validu, jew dokument uffiċjali ieħor skont ma jista’ jiftiehem bejn l-Istati Membri: Iżda fir-rigward ta’ ċittadini ta’ pajjiż terz, għandu japplika r-regolament 11. 14. Dokument ta’ l-ivvjaġġar ta’ emerġenza maħruġ mill-Uffiċjal tal-Passaporti għandu jagħti d-dritt li d-detentur li jaqsampost fejn taqsam il-fruntiera kif indikat f’dak id-dokument. 15. Dħul u ħruġ minn post fejn taqsam il-fruntiera. (1) B’mod ġenerali ma għandhom isiru l-ebda verifiki fuq il-fruntiera fuq ċittadini Maltin u ċittadini ta’ l-Unjoni li jidħlu jew joħorġu minn post fejn taqsam il-fruntiera iżda dan ma għandux jolqot l-obbligu ta’ kull persuna li żżommu jkollha fuqha dawk il-permessi u d-dokumenti li jinħtieġu li jinżammu. L-awtoritajiet kompetenti jistgħu jħaddmu s-setgħat tal-pulizija skond il-liġi ta’ Malta f’kull parti mit-territorju Maltikif jista’ jinħtieġ. (2) Il-Ministru jista’ b’Ordni, fl-interess tal-policypubblika jew tas-sigurtà nazzjonali, jipprovdi li għal perijodu limitat il-verifiki fuq il-fruntieri adatti għas-sitwazzjoni jitwettqu fil-post fejn taqsam il-fruntiera, iżda l-Ministru għandu, ma’ l-ewwel opportunità li jkollu, jinforma lill-Istati Membri l-oħra. (3) Meta jsiru l-verifiki fuq il-fruntiera, kull persuna għandha tkun soġġetta għal mill-anqas verifika waħda li titwettaq bil-ħsieb li tkun stabbilita l-identità tagħha abbażi ta’ dawk id-dokumenti ta’ l-ivvjaġġar kif jistgħu jinħtieġu u barra minn dan, għandhom japplikaw dawn il-prinċipji li ġejjin: (a) ċittadini ta’ l-Unjoni, inklużi ċittadini Maltin, il-vetturi u l-oġġetti tagħhom għandhom ikunu soġġetti biss għall-verifiki fuq il-fruntiera li jsiru bl-addoċċ u dawk il-verifiki għandhom jinkludu il-verifika tad-dokumenti ta’ l-ivvjaġġar u tal-kondizzjonijiet l-oħra li jirregolaw id-dħul u r-residenza, inkluża d-dokumentazzjoni msemmija f’dawn ir-regolamenti kif ukoll verifiki biex jiskopru u jimpedixxu kull theddid għas-sigurtà nazzjonali u għall-policy pubblika; u (b) verifiki fuq il-fruntiera b’mod regolari għandhom jitwettqu fuq ċittadini ta’ pajjiż terz, inkluż f’dan il-każ, verifika biex ikun stabbilit li ċ-ċittadin ta’ pajjiż terz ikollu, meta jkun meħtieġ, viża valida. 16. (1) Huwa reat li persuna taqsam jew tipprova taqsam il-fruntiera b’mod ieħor milli skond id-disposizzjonijiet ta’ dawn ir-regolamenti u kull persuna li tinsabħatja ta’ dan ir-reat tis ta’, meta tinsab ħatja, teħel il-pieni kontemplati fl-Att. (2) Persuna li takkwista permess għal residenza, dokument għal residenza jew permess uniformi għal residenza abbażi ta’ informazzjoni falza jew żbaljata jew inkella tkun taf b’dan l-att, jew li, wara li tkun akkwistat ir-residenza għal xi skop partikolari, tbiddel l-iskop tar-residenza tagħha mingħajr ma tgħarraf jew tikseb il-permess ta’ l-Uffiċjal Prinċipali ta’ l-Immigrazzjoni skond il-każ, tkun ħatja ta’ reatu tista’, meta tinstab ħatja, teħel il-pieni għal reati kontemplati fl-Att. (3) Mingħajr preġudizzju għas-subregolamenti), l-Uffiċjal Prinċipali ta’ l-Immigrazzjoni jista’ jneħħi lill-persuna msemmija f’dawk is-sub regolamenti. (4) L-Uffiċjal Prinċipali ta’ l-Immigrazzjoni jista’ jipprovdi għall-implimentazzjoni kif imiss ta’ dawn ir-regolamenti inkluż, mingħajr preġudizzju għall-ġeneralità ta’ din id-disposizzjoni, li jagħmel elenku ta’ persuni li ma jitħallewx jidħlu Malta. (5) Bla ħsara għad-disposizzjonijiet tal-liġi aktar importanti li għandhom x’jaqsmu ma’ l-protezzjoni tad-data, l-Uffiċjal Prinċipali ta’ l-Immigrazzjoni jista’ jeħtieġ li kull trasportatur għandu jipprovdilu l-isem u l-kunjom tal-passiġġieri li jistgħu jkunu qegħdin jidħlu jew joħorġu minn post fejn taqsam il-fruntiera. 17. Viżi. (1) Mingħajr preġudizzju għad-drittijiet ta’ dħul u residenza previsti kemm bl-Att kif ukoll b’dawn ir-regolamenti u għall-poteri ta’ l-Uffiċjal Prinċipali ta’ l-Immigrazzjoni li joħroġ viża fil-fruntiera skond il-każ, ebda persunali, taħt l-Istruzzjonijiet Konsulari Komuni teħtieġ li jkollha viża biex taqsam post fejn taqsam il-fruntiera, ma tista’ tidħol Malta mingħajr viża. (2) Il-fatt biss li jkollu viża ma jintitolax lid-detentur tagħha għal dritt awtomatiku ta’ dħul. (3) Il-Ministru jista’, b’Ordni, jagħmel eżenzjonijiet mill-ħtieġa ta’ viża fir-rigward- (a) tad-detenturi ta’ passaporti diplomatiċi, passaporti ta’ persuni fuq dmirijiet uffiċjali u passaporti uffiċjali oħra; (b) ta’ ekwipaġġ pajżan ta’ l-ajru u tal-baħar; (ċ) ta’ l-ekwipaġġ u l-assi stenti ta’ ajruplan f’titjiriet ta’ emerġenza jew ta’ salvataġġ u assistenti oħra f’każ ta’ diżastru jew inċident; (d) tad-detenturi ta’ "laissez-passer" maħruġa minn ċerti organizzazzjonijiet intergovernattivi lill-uffiċjali tagħhom; (e) ta’ persuni li jidħlu Malta biex jeżerċitaw attività li tħalli l-qliegħ waqt il-permanenza tagħhom; (f) ta’ xi tifel ta’ l-iskola li jkollu ċ-ċittadinanza ta’ pajjiż terz u li jkun jeħtieġ viża li jirrisjedi f’pajjiż terz li jkun eżentat mill-ħtieġa ta’ viża u jkun qiegħed jivvjaġġa fil-kuntest ta’ eskursjoni ta’ l-iskola bħala membru ta’ grupp ta’ tfal ta’ l-iskola a kkompanjati minn għalliem mill-iskola inkwistjoni; (g) ta’ xi tifel ta’ l-iskola li huwa ċittadin ta’ pajjiż terz iżda li huwa residenti legalment fi Stat Membru u li jitlob id-dħul f’Malta jew għal żjara qasira jew fi transitu. (4) Persuni apolidi skond it-tifsira tal-Konvenzjoni ta’ NewYork tat-28 ta’ Settembru 1954 u rifuġjati rikonoxxuti skond it-tifsira tal-Konvenzjoni ta’ Ġinevra tat-28 ta’ Lulju 1951 għandhom ikunu soġġetti għall-ħtieġa ta’ viża jew għandhom ikunu eżentati minnha taħt l-istess pattijiet daqs ċittadini ta’ pajjiżi terzi li fihom dawk il-persuni apolidi jew rifuġjati rikonoxxuti jkunu jirrisjedu u li kienu ħarġu d-dokumenti ta’ l-ivvjaġġar lil dawk il-persuni apolidi jew rifuġjati rikonoxxuti. TAQSIMA V Disposizzjonijiet Mixxellanji 18. Karta tal-Identità. (Imħassar bl-Avviż Legali 307 tal-2012). 19. Appelli. Kull persuna li tħoss ruħha a ggravata minn xi deċiżjoni ta’ l-Uffiċjal Prinċipali ta’ l-Immigrazzjoni tista’ tappella lill-Bord kif provdut fl-artikolu 25A(5) ta’ l-Att. 20. Applikabilità. (1) Il-Ministru jista’, b’Ordni, jestendi d-drittijiet, kollha jew xi wħud minnhom, li jappartjenu liċ-ċittadini ta’ l-Unjoni lil ċittadini ta’ dawk l-istati skond ma jista’ jiġi preskritt fl-Ordni. (2) Il-Ministru jista’, b’Ordni, jeżenta lil kull persuna- (a) li tkun membru tal-forzi armati ta’ pajjiż li mhux Malta li jkunu qegħdin f’Malta taħt u għall-iskop ta’ arranġamenti mal-Gvern ta’ Malta; jew (b) li tkun Malta f’kapaċità konsultattiva jew biex tagħti pariri lil Gvern ta’ Malta li jkun stedinha, mid-disposizzjonijiet kollha ta’ dawn ir-regolamenti jew minn xi wħud minnhom. 21. Drittijiet dovuti. B’Ordni magħmula taħt dawn ir-regolamenti, il-Ministru jista’ wkoll jistipula d-drittijiet u l-ħlasijiet li jistgħu jkunu dovuti. 22. (1) Mingħajr preġudizzju għall-ġeneralità tad-disposizzjonijiet l-oħra ta’ dawn ir-regolamenti, id-disposizzjonijiet li ġejjin għandhom japplikaw għal persuni legalment residenti f’Malta fiż-żmien tad-dħul fis-seħħ ta’ dawn ir-regolamenti: (a) kull persuna li kienet fil-pussess ta’ permess għal residenza maħruġ skond l-artikolu 7 ta’ l-Att qabel id-dħul fis-seħħ ta’ dawn ir-regolamenti tista’ tkun mitluba mill-Uffiċjal Prinċipali ta’ l-Immigrazzjoni li l-permess tagħha jerġa’ jiġi kkonfermat mill-ġdid; (b) jekk il-persuna tkun tirrisjedi f’Malta għall-fini ta’ impjieg- (i) meta dik il-persuna tkun ċittadin ta’ l-Unjoni, hija għandha tapplika lill-Uffiċjal Prinċipali ta’ l-Immigrazzjoni għal permess għal residenza u għandha turi liċenza bħala prova ta’ l-impjieg tagħha f’Malta; (ii) meta dik il-persuna tkun ċittadin ta’ pajjiż terz, hija għandha bl-istess mod, tapplika għal permess uniformi għal residenza jew għal dokument għal residenza, skond il-każ; (ċ) id-disposizzjonijiet tal-paragrafi (a) u (b) għandhom, muta tis mutandis id-disposizzjonijiet tal-paragrafi (a) u (b, japplikaw għad-dipendenti. (2) Mingħajr preġudizzju għas-subregolament (1), ċittadin ta’ pajjiż terz li kienilu residenti f’Malta b’mod regolari għal perijodu kontinwu ta’ erba’ snin qabel l-1 ta’ Mejju 2004, esklużi perijodi liqat ta’ barra minn Malta li jammontaw għal tliet xhur fis-sena jew inqas, għandu jkun meħtieġ japplika għal permess uniformi għal residenza bis-saħħa ta’ dawn ir-regolamenti, sa mhux aktar tard mill-31 ta’ Ottubru 2004. (3) Ir-regolamenti 8 u 12 għandhom japplikaw għal kull student li jinsab Malta fid-data tad-dħul fis-seħħ ta’ dawn ir-regolamenti, kemm-il darba dak l-istudent ma jkunx ser jitlaq minn Malta għalkollox sal-31 ta’ Awissu 2004.